**MESTSKÝ ÚRAD STARÁ ĽUBOVŇA**



**Obchodná č. 1, 064 01 Stará Ľubovňa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MUDr. Marta Benková**

**poslankyňa MsZ**

**Stará Ľubovňa 17. 2. 2015**

**VEC: Odpoveď na interpeláciu z rokovania MsZ č. II/2015 dňa 29.01.2015**

Vážená pani Benková,

v súčasnosti poverení pracovníci MsÚ pracujú na novej koncepcii využívania priestorov Domu kultúry v Starej Ľubovni. Termín predloženia materiálu vedeniu mesta je 27. február 2015.

Mesto chce koncepčne riešiť priestory pre všetky seniorské organizácie a kluby pôsobiace v meste, preto monitoruje všetky objekty v správe Mesta, s cieľom vybrať ten najvhodnejší.

Zatiaľ môžu seniori využívať priestory Klubu dôchodcov na Námestí sv. Mikuláša, prípadne na jednotlivé stretnutia a podujatia priestory Domu kultúry na Nám. gen. Štefánika, aj keď si uvedomujeme, že chýba bezbariérový prístup a väčšie priestory, ktoré by kapacitne vyhovovali počtu organizovaných seniorov v našom meste.

O ďalších krokoch týkajúcich sa umiestnenia Klubu dôchodcov vo vhodnejších priestoroch Vás budeme priebežne informovať.

S úctou

PaedDr. Eva Kollárová

vedúca oddelenia školstva, kultúry, športu a mládeže